Document ID: 32014D0834

KOMISIJAS ĪSTENOŠANAS LĒMUMS
(2014. gada 25. novembris)
par dažiem aizsardzības pasākumiem saistībā ar augsti patogēno H5N8 apakštipa putnu gripu Apvienotajā Karalistē
(izziņots ar dokumenta numuru C(2014) 9127)
(Autentisks ir tikai teksts angļu valodā)
(Dokuments attiecas uz EEZ)
(2014/834/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
tā kā:
(1)
Putnu gripa ir vīrusa izraisīta putnu, tostarp mājputnu, infekcijas slimība. Inficēšanās ar putnu gripas vīrusu mājputniem izraisa divus galvenos minētās slimības veidus, kas atšķiras pēc virulences. Mazpatogēnā gripa parasti izraisa tikai vieglus simptomus, savukārt augsti patogēnajai gripai lielākajā daļā mājputnu sugu ir ļoti augsti mirstības rādītāji. Šī slimība var nopietni ietekmēt mājputnu audzēšanas rentabilitāti.
(2)
Ar putnu gripu galvenokārt saslimst putni, taču atsevišķos gadījumos inficēties var arī cilvēki, lai gan risks parasti ir ļoti mazs.
(3)
Putnu gripas uzliesmojuma gadījumā ir risks, ka slimības ierosinātājs var izplatīties uz citām saimniecībām, kurās tur mājputnus vai citus nebrīvē turētus putnus. Tādējādi, tirgojot dzīvus putnus vai to produktus, tas var izplatīties no vienas dalībvalsts uz citām dalībvalstīm vai uz trešām valstīm.
(4)
Padomes Direktīvā 2005/94/EK (3) paredzēti konkrēti profilaktiski pasākumi, kas saistīti ar putnu gripas uzraudzību un savlaicīgu konstatēšanu, un obligātie kontroles pasākumi, kas minētās slimības uzliesmojuma gadījumā piemērojami mājputniem un citiem nebrīvē turētiem putniem. Minētā direktīva paredz aizsardzības zonu un uzraudzības zonu izveidi augsti patogēnās putnu gripas uzliesmojuma gadījumā.
(5)
Pēc tam, kad Apvienotā Karaliste 2014. gada 16. novembrī bija paziņojusi par H5 apakštipa augsti patogēnās putnu gripas uzliesmojumu vaislas pīļu audzēšanas saimniecībā Jorkšīras grāfistē Austrumraidingā (Anglija), tika pieņemts Komisijas Īstenošanas lēmums 2014/807/ES (4).
(6)
Īstenošanas lēmumā 2014/807/ES ir paredzēts, ka aizsardzības zonās un uzraudzības zonās, ko saskaņā ar Direktīvu 2005/94/EK ir izveidojusi Apvienotā Karaliste, ir iekļauti vismaz tie apgabali, kuri kā aizsardzības zonas un uzraudzības zonas ir nosaukti minētā lēmuma pielikumā. Īstenošanas lēmumu 2014/807/ES piemēro līdz 2014. gada 22. decembrim.
(7)
Apvienotajā Karalistē pēc uzliesmojuma ieviestie aizsardzības pagaidu pasākumi tagad ir pārskatīti Augu, dzīvnieku, pārtikas aprites un dzīvnieku barības pastāvīgajā komitejā.
(8)
Lai novērstu nevajadzīgus tirdzniecības traucējumus Savienībā un izvairītos no tā, ka trešās valstis varētu uzlikt nepamatotus tirdzniecības šķēršļus, ir nepieciešams sadarbībā ar Apvienoto Karalisti Savienības līmenī noteikt aizsardzības zonas un uzraudzības zonas, kas izveidotas šajā dalībvalstī, kā arī noteikt, cik ilgi šāds sadalījums zonās ir spēkā.
(9)
Skaidrības labad Īstenošanas lēmums 2014/807/ES būtu jāatceļ.
(10)
Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Apvienotā Karaliste nodrošina, ka aizsardzības zonās un uzraudzības zonās, kas ir izveidotas saskaņā ar Direktīvas 2005/94/EK 16. panta 1. punktu, ir iekļauti vismaz tie apgabali, kuri kā aizsardzības zonas un uzraudzības zonas ir minēti šā lēmuma pielikuma A un B daļā.
2. pants
Īstenošanas lēmumu 2014/807/ES atceļ.
3. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2014. gada 25. novembrī

Labels: 18
6